Fra næste uge er det forbudt for lastbiler at overhale på en godt 32 kilometer lang strækning mellem Limfjordstunnelen i sydgående retning og ned til afkørsel 13 på E45, syd for Støvring. Forbuddet siger, at alle lastbiler skal holde sig i det yderste spor i myldretiden mellem 06:00 - 09:00 og 15:00 - 18:00. Formålet med dette forbud, er at afvikle myldretidstrafikken bedre, gøre folk mere trygge ved at køre på motorvejen og gøre det mindre stressende at kører bil. - Jamen det bliver jo irriterende, når vi kommer til at ligge på de lange strækninger, og måske kommer til at køre meget langsomt, for vi har jo nogle køre- hviletider, som vi skal overholde, siger Mads Krogh Person, der er lastbilschauffør til TV2/NORD. Forbuddet er også blevet indført fire andre steder i Danmark. Blandt andet på Sjælland, Fyn og i Øst- og Sønderjylland. Forbuddet kører på forsøgsbasis frem til 1. december 2012.
Der er kommet et forbud fra Vejdirektoratet, der siger at Lastbiler - eller elefanter, som man kalder dem - ikke må overhale i myldretiden på udvalgte strækninger, blandt andet på Nordjyske Motorvej syd for Aalborg.